PF ออกหุ้นกู้ 1 พันลบ. ชูดอกเบี้ยสูง 6.80% ขายสถาบัน-รายใหญ่ 8-10 พ.ย.
PF ออกหุ้นกู้ 1 พันลบ. ชูดอกเบี้ยสูง 6.80% ขายสถาบัน-รายใหญ่ ระหว่างวันที่ 8-10 พ.ย.64
PF ออกหุ้นกู้ 1 พันลบ. ชูดอกเบี้ยสูง 6.80% ขายสถาบัน-รายใหญ่ ระหว่างวันที่ 8-10 พ.ย.64
4 ต.ค. 2564

บริษัท พร็อพเพอร์ตี้  จำกัด (มหาชน) หรือ PF ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกัน ครั้งที่ 4/2564 มูลค่าไม่เกิน 1,000 ล้านบาท แบ่งเป็นเสนอขายไม่เกิน 800 ล้านบาท และหุ้นกู้เพื่อเสนอขายเพิ่มเติมไม่เกิน 200 ล้านบาท โดยมีอายุ 2 ปี 9 เดือน ครบกำหนดไถ่ถอนปี 2567 ซึ่งบริษัทมีสิทธิไถ่ถอนหุ้นกู้ก่อนครบกำหนด อัตราดอกเบี้ยคงที่ 6.80% ต่อปี จ่ายดอกเบี้ยทุก 3 เดือน ตลอดอายุหุ้นกู้
โดยบริษัทจะเสนอขายหุ้นกู้ดังกล่าวต่อผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 8-10 พ.ย.64 ผู้จัดการการจัดจำหน่ายหุ้นกู้ ได้แก่ บล.โกลเบล็ก บล.หยวนต้า (ประเทศไทย) และ บล.กรุงไทย ซีมีโก้ โดยบริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนหนี้หุ้นกู้ PF21NA จำนวน 1,195.7 ล้านบาท
ทั้งนี่้บริษัท ทริสเรทติ้ง จำกัด จัดอันดับความน่าเชื่อถือบริษัทที่ระดับ “BB” แนวโน้มอันดับเครดิต “Stable” เมื่อวันที่ 9 ส.ค.64